แนวโน้ม SET ลงต่อ! กังวลเศรษฐกิจถดถอย-ลุ้นปมนายกฯ 8 ปี
เล็ง SET เช้าลงต่อ! กังวลเฟดเร่งขึ้นดอกเบี้ยสกัดเงินเฟ้อกระทบเศรษฐกิจถดถอย และรอติดตามคำวินิจฉัยของตุลาการศาลรัฐธรรมนูญในคดีวาระการดำรงตำแหน่ง 8 ปี ให้แนวรับไว้ที่ 1,580-1,585 จุด และแนวรับถัดไปที่ 1,575 จุด แนวต้านที่ 1,600-1,605 จุด
เล็ง SET เช้าลงต่อ! กังวลเฟดเร่งขึ้นดอกเบี้ยสกัดเงินเฟ้อกระทบเศรษฐกิจถดถอย และรอติดตามคำวินิจฉัยของตุลาการศาลรัฐธรรมนูญในคดีวาระการดำรงตำแหน่ง 8 ปี ให้แนวรับไว้ที่ 1,580-1,585 จุด และแนวรับถัดไปที่ 1,575 จุด แนวต้านที่ 1,600-1,605 จุด
30 ก.ย. 2565

นายอภิชาติ ผู้บรรเจิดกุล ผู้อำนวยการอาวุโสสายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้มีโอกาสที่จะแกว่งไซด์เวย์ปรับตัวลดลงในทิศทางเดียวกับตลาดหุ้นอื่นๆ ทั่วโลก เนื่องจากนักลงทุนวิตกว่าการที่ธนาคารกลางสหรัฐ (เฟด) เร่งปรับขึ้นอัตราดอกเบี้ยเพื่อสกัดเงินเฟ้อจะส่งผลให้เศรษฐกิจสหรัฐเข้าสู่ภาวะถดถอย หลังจากที่ตัวเลขผู้ยื่นขอสวัสดิการว่างงานในสหรัฐยังคงลดลงอย่างต่อเนื่อง ที่อาจจะกดดันให้ตัวเลขเงินเฟ้อปรับตัวลดลงไม่ง่ายนัก
ขณะที่นักลงทุนยังคงติดตามคำวินิจฉัยของตุลาการศาลรัฐธรรมนูญในคดีวาระการดำรงตำแหน่ง 8 ปี ของพล.อ.ประยุทธ์ จันทร์โอชา นายกรัฐมนตรี ที่จะมีขึ้นในช่วงบ่ายวันนี้ พร้อมให้แนวรับไว้ที่ 1,580-1,585 จุด และแนวรับถัดไปที่ 1,575 จุด แนวต้านที่ 1,600-1,605 จุด